**Mintaóra**

**Apostoli Hitvallás**

**Pál és Szilász a Filippi börtönben**

ApCsel 16,16—40

Hittan 6.

**ÓRA MENETE:**

**1. Kapcsolópontok**

a) Kik a példaképeitek?

b) Mit képviselnek? Mi a hitvallásuk?

A válaszokat a táblára írjuk fel.

|  |  |
| --- | --- |
| PÉLDAKÉPEK | HITVALLÁSUK |
| Ronaldo | Ügyes vagyok! |
| Messi | Király vagyok. |
| Legolas | Egy mindenkiért. |
| Attila bácsi | Menő vagyok. |
| SP | Arc vagyok. |
| Essemm | Laza vagyok. |
| Mr. Busta | Kapjátok be! |
| Selena Gomez | Celeb vagyok. |
| Concita | Más vagyok. |

Kérdése a felírtakhoz: Melyik szerintetek a legerősebb hitvallás?

**2. Élménypedagógiai játék**

ATOMTÁMADÁS

Játék leírása:   
Legális és illegális foglalkozások cetlire felírása.   
Legális és illegális eszközök cetlire felírása.   
Kiscsoportban, két körben.   
Mindenki húz egy foglalkozást és két eszközt véletlenszerűen.   
Kerettörténet:  
Atomtámadás várható. Egy bunker van, amiben csak négy személy fér be. Győzd meg a többieket, hogy neked is ott kell lenni a négy ember között.   
Öt perc felkészülési idő után minden játékos kap fél percet, hogy elmondja a kortesbeszédét.

**3. Reflexió a játékra**

Milyen érzések jelentek meg bennetek a játék során? A válaszokat táblára írjuk.

* beletörődés
* ambivalencia
* küldetéstudat
* izgalom
* nyeri akarás
* türelmetlenség
* magabiztosság
* kíváncsiság
* gátlástalanság hiánya
* reménytelenség
* megkönnyebbülés
* remény
* átértékelés
* bosszúság

**4. Átvezető gondolat és szempont megadása a bibliai történet meghallgatásához**

**5. Bibliai történet felolvasása**

**6. Beszélgetés a bibliai történetről**

Mi a véleményetek Pálról és Szilászról? Volt-e valami furcsa a történetben? (táblára írjuk)

* megszökhettek volna
* énekelnek a börtönben
* furcsákat mond róluk a szolgálólány, ami igaz, de ők elhallgattatják
* jót tesznek és rosszat kapnak érte
* megmentik a börtönőrt

**7. Visszacsatolás a kiindulóponthoz**

Kérdés:

a) Megtaláljuk-e a táblára felírtak között Pál és Szilász hitvallását?

b) Mivel egészítenétek ki?

**8. Transzfer**

a) Magatokra nézve, mennyire lennétek sikeresek a hitvallásban, ha Pállal hasonlítanátok össze magatokat? Ha Pál 100% lenne?

Módszer ötletek:

* Százalékszám megadása
* Nonverbális, térbeli válaszadás: Képzeljük el, hogy a terem közepén van Pál. Hozzá képest hol állsz?   
  Kérdés: Mi segítene, hogy közelebb tudj kerülni?

b) Írj egy levelet Pálnak. Kérj tőle tanácsot! Mindenki egyénileg 5 percben az órán.

c) Házi feladat javaslat: Írj választ Pál nevében a leveledre! Mit tanácsol Pál?